OpenLLM-France/wikimedia huggingface dataset:
# Cordilita-(La)

La cordilita-(La) és un mineral de la classe dels carbonats que pertany al grup de la cordilita. Rep el nom com a anàleg de lantani de la cordilita-(Ce).

## Característiques

La cordilita-(La) és un carbonat de fórmula química (Na,Ca)Ba(La,Ce,Sr)₂(CO₃)₄F. Va ser aprovada com a espècie vàlida per l'Associació Mineralògica Internacional l'any 2010. Cristal·litza en el sistema hexagonal. La seva duresa a l'escala de Mohs és 4.
Segons la classificació de Nickel-Strunz, la cordilita-(La) pertany a «05.BD: Carbonats amb anions addicionals, sense H₂O, amb elements de terres rares (REE)» juntament amb els següents minerals: cordilita-(Ce), lukechangita-(Ce), zhonghuacerita-(Ce), kukharenkoïta-(Ce), kukharenkoïta-(La), cebaïta-(Ce), cebaïta-(Nd), arisita-(Ce), arisita-(La), bastnäsita-(Ce), bastnäsita-(La), bastnäsita-(Y), hidroxilbastnäsita-(Ce), hidroxilbastnäsita-(Nd), hidroxilbastnäsita-(La), parisita-(Ce), parisita-(Nd), röntgenita-(Ce), sinquisita-(Ce), sinquisita-(Nd), sinquisita-(Y), thorbastnäsita, bastnäsita-(Nd), horvathita-(Y), qaqarssukita-(Ce) i huanghoïta-(Ce).

## Formació i jaciments

Va ser descoberta al jaciment de ferro i terres rares de Biraya, a l'altiplà de Vitim (óblast d'Irkutsk, Rússia). També ha estat descrita a Cerro Boggiani, al departament de l'Alt Paraguai (Paraguai). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Cordylite-(La)» (en anglès). Mindat. [Consulta: 2 juliol 2021].
# Cordia subcordata

Cordia subcordata és una espècie d'arbre que pertany a la família Boraginaceae, i és oriünd de l'est d'Àfrica, sud i sud-est d'Àsia, nord d'Austràlia i les illes del Pacífic.

## Descripció

C. subcordata assoleix una grandària de 7-10 m d'alçària en la maduresa, i pot arribar als 15 m. Té fulles ovalades que fan 8-20 cm de llarg per 5-13 cm d'ample. Les flors són tubulars de 2,5-4 cm de diàmetre i formen cims o panícules. Els pètals són de color taronja i els sèpals verd pàl·lids. La floració es produeix al llarg de l'any, però la majoria de les flors surten a la primavera. Té fruita tot l'any: és esfèrica, de 2-3 cm de llarg i, quan madura, llenyosa. Cada fruita conté quatre o menys llavors que fan 10-13 mm de llarg: són flotants i poden ser portades a llarga distància pels corrents oceànics.

### Hàbitat

C. subcordata és un arbre de les costes; es troba en altituds des del nivell del mar fins als 30 m d'altitud; pot arribar, però, fins als 150 m. Creix en zones que reben 1.000-4.000 mm de precipitació anual. C. subcordata prefereix sòls neutres a alcalins (pH de 6/1 a 7/4), com els procedents de basalt, pedra calcària, argila o sorra.

## Usos

Les llavors són comestibles i s'han menjat durant les fams. C. subcordata crema fàcilment, i això li ha reportat el sobrenom d'arbre querosé a Papua Nova Guinea. La fusta de l'arbre té una gravetat específica de 0,45: és suau, duradora, fàcil de treballar, i resistent als tèrmits. En l'antiga Hawái la fusta s'utilitzava per fer bols, utensilis i grans carabasses, ja que no dona mal sabor als aliments. Aquests bols eren de 8-16 litres i s'empraven per a emmagatzemar i fermentar el poi. Les flors s'utilitzaven per a fer lei, i de les fulles s'extreia un tint.

## Taxonomia

Cordia subcordata fou descrita per Jean-Baptiste Lamarck en Tableau Encyclopédique et Methodique ... Botanique 1: 421. 1792.

### Sinonímia

* Cordia banalo Blanco
* Cordia campanulata Roxb.
* Cordia hexandra Willd. exRoem. & Schult.
* Cordia ignota Blanco
* Cordia orientalis R.br.
* Cordia rumphii Blume
* Cordia sebestena G. Forst.
* Lithocardium subcordatum Kuntze
* Novella nigra Raf.

## Galeria d'imatges

* Vista de l'arbre
* Detall de la flor
* Fruits
* Fulles

## Referències

* 1 2 3 4 5 6 J. B. Friday «Cordia subcordata (kou)» (PDF). . The Traditional Tree Initiative.
* 1 2 Allen, James A. «Cordia subcordata Lam.» (PDF). Tropical Tree Seed Manual. Reforestation, Nurseries & Genetics Resources, 01-10-2010. Arxivat de l'original el 16 de gener de 2009. [Consulta: 24 febrer 2009].
* ↑ «Cordia subcordata». Tropicos.org. Missouri Botanical Garden. [Consulta: 26 març 2015].
* ↑ «Cordia subcordata». The Plant List. [Consulta: 26 març 2015].

## Bibliografia

* Flora of Xina Editorial Committee. 1995. Flora of Xina (Gentianaceae through Boraginaceae). 16: 1-479. In C. I. Wu, P. H. Raven & D. I. Hong (eds.) Fl. Xina. Science Press & Missouri Botanical Garden Press, Beijing & St. Louis.

## Vegeu també

* Història de la botànica

## Enllaços externs

* «Cordia subcordata» Arxivat 2012-02-13 a Wayback Machine.. FloraBase (en anglés). Departament de Medi Ambient i Conservació, Govern d'Austràlia Occidental.
# Nom religiós

En la tradicio de l'Església Catòlica Romana, el nom religiós és el nom que pren un religiós o una religiosa. Es tracta, generalment, de nom d'un sant o santa considerat com un model a seguir. Les persones que ingressen en un monestir poden triar un nom monàstic.
En la majoria d'escoles del budisme, els monjos o monges que són ordenats reben un nom budista escollit pel seu mestre que expressa una qualitat o una característica personal. També passa el mateix amb els budistes laics, els quals reben un «nom dàrmic» durant la cerimònia de presa de refugi.
Al Vedanta, els ascetes rebien igualment un nom monàstic (swâmi) donat pel guru.

## Bibliografia

* Bernard Dompnier, Enquête au pays des frères des anges: les Capucins de la province de Lyon aux XVIIe et XVIIIe siècles, Travaux et recherches, Centre Européen de Recherches sur les Congrégations et Ordres Religieux Saint-Étienne, Vol. 3, Publications de l'université de Saint-Étienne, Français D'Ailleurs, Peuple D'Ici, Université de Saint-Étienne, 1993, 338 p.ISBN 2862720291 (en francès).
* Danielle Rives, « Mourir au monde et renaître au divin : le nom en religion ». Dans : États civils en questions. Papiers, identités, sentiment de soi , sous la direction d'Agnès Fine, Paris, éditions du CTHS, coll. "Le regard de l'ethnologue", 2008 (en francès).
# Natzaret (desambiguació)

«Natzaret» té aquests significats:
* Natzaret (Israel), ciutat d'Israel i de l'antiga Palestina
* Natzaret (barri de València)
* Natzaret (priorat), priorat de monjos cistercencs dependents del monestir de Poblet
* Dames de Natzaret, congregació de monges amb seu a Lió
* Germanes Pobres de Natzaret, congregació de monges d'Anglaterra
* Filles de la Caritat de Natzaret, congregació de monges dels Estats Units
* Església de Natzaret (Tarragona), edifici de la ciutat de Tarragona
Nombroses ciutats porten aquest nom però amb la versió saxona o castellana Nazareth
# Mario Mena

Mario Mena (28 de juliol de 1928) és un exfutbolista bolivià.

## Selecció de Bolívia

Va formar part de l'equip bolivià a la Copa del Món de 1950. Participà en els campionats sud-americans de 1949, 1953 i 1959.

## Referències

* ↑ 1950 FIFA World Cup Brazil Arxivat 2011-09-18 a Wayback Machine.
* ↑ «FIFA profile». Arxivat de l'original el 2014-04-11. [Consulta: 18 abril 2018].
* ↑ Southamerican Championship 1949 a rsssf
* ↑ Southamerican Championship 1953 a rsssf
* ↑ Southamerican Championship 1959 (1st Tournament) a rsssf
# Miño (la Corunya)

Miño és un municipi de la província de la Corunya a Galícia. Pertany a la Comarca de Betanzos. Limita al nord amb Pontedeume, a l'est amb Vilarmaior i al sud amb Paderne i Irixoa.
Evolució demogràfica :
| 1900 | 1930 | 1950 | 1981 | 2004 |
| 4.923 | 5.326 | 5.823 | 5.476 | 5.089 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

* Bemantes (San Tomé)
* Callobre (San Xoán)
* Carantoña (San Xulián)
* Castro (Santa María)
* Leiro (Divino Salvador)
* Miño (Santa María)
* Perbes (San Pedro)
* Vilanova (San Xoán)
# Anacroneuria pakitza

Anacroneuria pakitza és una espècie d'insecte plecòpter pertanyent a la família dels pèrlids.

## Etimologia

El seu nom científic fa referència a la localitat peruana de Pakitza.

## Descripció

* És bastant similar a Anacroneuria pinza i Anacroneuria vistosa.
* Els adults presenten el cap amb un petit punt de color marró clar a l'àrea dels ocels, el segment de la tíbia clar i les membranes alars transparents amb la nervadura marró clar.
* Les ales anteriors dels mascles fan 9,5 mm de llargària i les de les femelles 13,5.
* La placa subgenital de les femelles té quatre lòbuls.
* La nimfa no ha estat encara descrita.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: el Perú.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* 1 2 3 Stark & Sivec, 1998. Scopolia 40:45. «PDF».
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Perlidae Species Listing (anglès)
* ↑ Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):165.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Stark, 2004. Spixiana 27(1):80.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 21 novembre 2011].

## Enllaços externs

* Encyclopedia of Life (anglès)
# SS Rotterdam (1908)

El SS Rotterdam de 1908 va ser un vaixell de vapor, la quarta nau que portà aquest nom a la companyia Holland America Line. El vaixell va ser construït per Harland & Wolff Ltd. a Belfast. Va ser el continuador del SS Rotterdam III, venut per la companyia el 1906. Va incorporar com a novetat una coberta totalment de vidre, el primer vaixell que va creuar l'Atlàntic amb aquesta novetat.
Va ser també el primer transatlàntic en oferir entreteniments a bord i creuers de plaer.
El SS Rotterdam IV va fer el seu viatge inaugural el 1909 de Rotterdam a Nova York. Degut a una densa boira va xocar amb un vaixell més petit, i va haver de ser remolcat de nou a Rotterdam per a ser reparat.
Amb el seu tonatge brut de 24.000 tones, el vaixell va ser en aquells anys el més gran vaixell de la marina mercant holandesa. Durant un temps també va ser el vaixell insígnia de la Holland America Line, títol que després va passar al SS Statendam. Durant la temporada d'hivern el SS Rotterdam IV feia creuers per la Mediterrània, sent un dels primers vaixells holandesos a ser emprats per aquests creuers.

## Primera Guerra Mundial

Amb l'inici de la Primera Guerra Mundial la companyia va canviar el punt de partida de la ruta, passant de la ciutat holandesa de Rotterdam a la anglesa de Falmouth, al sud-est de la Gran Bretanya, regió de Cornualla. L'any 1916 la companyia es veure forçada a cancel·lar la línia, a causa de les accions de guerra naval a l'Atlàntic Nord.

## Post-guerra

Després de la Primera Guerra Mundial, el vaixell es va utilitzar de nou pel transport de passatgers a través de l'Oceà Atlàntic, de nou enllaçant Rotterdam i Nova York.
El 1929 el vaixell fou reestructurat, passant de tres classes de passatgers a només dues classes. La capacitat de la nau va passar a ser de 517 passatgers en primera classe i 1130 a la classe turista. En 1935 la nau va embarrancar en un escull als Cayos de Morant, prop de Jamaica. Va ser remolcat fins Wilton-Fijenoord, on va ser restaurat. A finals dels anys 1930 va acabar l'era dels vaixells a vapors.
Els SS Rotterdam IV va fer el seu últim viatge a Rotterdam el desembre de 1939, coincidint amb el començament de la Segona Guerra Mundial, sent finalment venut per la companyia pel seu desguàs i desguassat l'any 1940. Havia recorregut al llarg de la seva vida útil una distància equivalent a més de 70 vegades la volta al món. Fins a l'any 1959 la companyia Holland America Line no tornaria a tenir un vaixell anomenat Rotterdam, el Rotterdam V.

## Referències

* ↑ «Ship Rotterdam is aground off Jamaica Coast» (en anglès), 30-09-1935. [Consulta: 8 agost 2016].

## Enllaços externs

* RMS Rotterdam IV (1908-1940), vídeo
* Fotos del Rotterdam IV
* Informacions sobre els 6 vaixells Rotterdam
# New England Revolution

El New England Revolution és un club de futbol professional de la ciutat de Foxborough (Massachusetts), equip de la Major League Soccer des de 1996, és un dels seus clubs fundadors.
Actualment el club té la seu al Gillette Stadium, estadi on també juguen els New England Patriots de l'NFL. L'equip juga amb samarreta i pantalons de color blau marí amb franges vermelles i blanques.

## Història

El club fou fundat el 1995 i és un dels clubs fundadors de l'MLS. Al llarg de la seva història ha aconseguit arribar a cinc finals de la Copa MLS (2002, 2005, 2006, 2007 i 2008) però no ha aconseguit guanyar cap títol de lliga.
És l'equip de la lliga que ha perdut més finals seguides, tres, i juntament amb Los Angeles Galaxy és el que ha perdut més finals, quatre. Però el 2007 va aconseguir guanyar la US Open Cup i el 2008 la SuperLiga. També ha aconseguit ser campió de la Conferència Est dues vegades (2002 i 2005).

## Estadis

* Foxboro Stadium (1996–2001)
* Gillette Stadium (2002-)

## Palmarès

* MLS Cup: 0
* MLS Supporters' Shield: 1 (2021)
* US Open Cup: 1 (2007)
* SuperLiga: 1 (2008)

## Entrenadors

* Frank Stapleton (1996)
* Thomas Rongen (1997–1998)
* Walter Zenga (1999)
* Steve Nicol (1999, interí)
* Fernando Clavijo (2000–2002)
* Steve Nicol (2002—)

## Futbolistes destacats

| José Manuel Abundis (2006) Leonel Alvarez (1999–2001) Adin Brown (2002–2004) Mike Burns (1996–2000) José Cancela (2003–2006) Clint Dempsey (2004–2006) Raúl Díaz Arce (1998) Andy Dorman (2004–2007) John Harkes (1999–2001) | Wolde Harris (2000–2003) Alexi Lalas (1996–1997) Joe-Max Moore (1996–1999; 2003–2004) Pat Noonan (2003–2007) Michael Parkhurst (2005–2008) Khano Smith (2005–2008) William Sunsing (2002–2003) Eric Wynalda (2000–2001) Walter Zenga (1997; 1999) |

## Enllaços externs

* Web oficial
* Web de seguidors Midnight Riders
* Notícies
* Notícies
# Kodiak

Kodiak (en rus:Кадьяк) és la ciutat principal de les set que hi ha a l'illa Kodiak a l'estat dels Estats Units d'Alaska. Té uns 6.228 habitants (2008). És el centre de transport i comercial de l'illa de Kodiak.
Originàriament estava habitada per l'ètnia Alutiiq en la seva llengua "Kadiak" significa "illa". L'any 1763 va ser descoberta pels russos i 15 anys més tard pel capità Cook. Al segle xviii va rebre immigrants de Rússia i va passar a ser la capital de l'Alaska russa. Com a part de la compra d'Alaska pels Estats Units el 1867, Kodiak va passar a ser un centre comercial de pesca, activitat que continua actualment. El turisme té una importància econòmica menor i els principals atractius que ofereix al visitant és el turisme d'aventura la pesca de salmó i l'halibut i la visió d'animals emblemàtics com l'ós de Kodiak.

## Clima

La ciutat de Kodiak està situada a la latitud 57° 47′ N i a la longitud 152° 23′ W principalment aquest factor geogràfic i la seva condició insular fa que tingui un clima oceànic subpolar classificat com Cfc en la classificació climàtica de Köppen amb hiverns relativament llargs i freds (-1 °C al gener), i estius suaus (+12,5 °C a l'agost). Les precipitacions són altes tot l'any però no ho són tant en els mesos d'estiu, el total anual és de 1.913 litres de pluja i neu.

## Referències

* ↑ «Annual Estimates of the Population for All Incorporated Places in Alaska» (CSV). 2008 Population Estimates. United States Census Bureau, 27-09-2009. [Consulta: 27 setembre 2009].

## Enllaços externs

* Web oficial de Kodiak Arxivat 2011-11-25 a Wayback Machine.
* Kodiak Official Guidebook Arxivat 2017-10-30 a Wayback Machine. de la Kodiak Chamber of Commerce
* Kodiak a Curlie
* http://www.foxnews.com/story/0,2933,347911,00.html?admin=1
* http://www.akaerospace.com/
# Snow (app)

Snow és una missatgeria d'imatges i una aplicació mòbil multimèdia creada per Camp Mobile, subsidiaria d'una filial gegant de recerca d'internet de Corea Del Sud: Naver Corporation. Presenta adhesius virtuals utilitzant realitat augmentada i filtres fotogràfics. Les fotografies i els missatges que s'envien a través de Snow són únicament accessibles per un temps curt.

## Història

Snow va ser llançat el setembre de 2015 per Camp Mobile. L'empresa va col·laborar amb diferents artistes coreans com BTS i Twice per llançar selfies adhesius.
El 2016, l'app va convertir-se en la seva pròpia empresa, anomenada Snow Corp.
El 2018, Snow Corp va aconseguir 50m$ de SoftBank i Sequoia China. Està utilitzant la inversió per desenvolupar el la seva realitat augmentada i tecnologies de reconeixement facial, con en l'aplicació Zepeto.

## Característiques

Snow permet als usuaris fer fotografies o vídeos (d'una duració màxima de 10 segons) i escollir d'entre 1,300 adhesius i 50 filtres. També els poden enviar en missatges que es destrueixen en 48 hores. Els vídeos també poden ser guardats com arxius de GIF. Segons Empresarial Insider, l'app funciona com a clon de Snapchat.

## Referències

* ↑ «Snow is a Snapchat clone for next-level selfies». The Verge.
* ↑ «BTS' Jimin & Jungkook design goofy new selfie filters». [Consulta: 3 març 2018].
* ↑ «[Corporate Announcement] Notice Regarding Investment in Snow Corporation | LINE Corporation | News». [Consulta: 3 març 2018].
* ↑ «Naver to spin off mobile photo editing app Snow». [Consulta: 3 març 2018].
* ↑ Russell, Jon «Selfie app Snow, once a Snapchat clone, raises $50M from SoftBank and Sequoia China» (en anglès). TechCrunch.
* ↑ «The hottest app in China looks like a blatant Snapchat clone — here are the two apps side by side». Business Insider.
# Arachosia

Arachosia és un gènere d'aranyes araneomorfes de la família dels anifènids (Anyphaenidae).

## Taxonomia

Hi ha 27 espècies reconegudes dins el gènere Arachosia:
* Arachosia albiventris Mello-Leitão, 1922$^{icgs}$
* Arachosia anyphaenoides O. P.-Cambridge, 1882$^{icgs}$
* Arachosia arachosia Mello-Leitão, 1922$^{icgs}$
* Arachosia avalosi Rubio & Ramírez, 2015$^{cgs}$
* Arachosia bergi (Simon, 1880)$^{icgs}$
* Arachosia bifasciata (Mello-Leitão, 1922)$^{icgs}$
* (Arachosia bonneti) (Mello-Leitão, 1947)$^i$
* Arachosia carancho Rubio & Ramírez, 2015$^{cgs}$
* Arachosia cubana (Banks, 1909)$^{icgbs}$
* (Arachosia dubia) (Berland, 1913)$^{ig}$
* (Arachosia duplovittata) (Mello-Leitão, 1942)$^{ig}$
* Arachosia freiburgensis Keyserling, 1891$^{icgs}$
* Arachosia honesta Keyserling, 1891$^{icgs}$
* Arachosia kapiipeoi Rubio & Ramírez, 2015$^{cgs}$
* Arachosia magna Rubio & Ramírez, 2015$^{cgs}$
* (Arachosia mezenioides) Mello-Leitão, 1922$^i$
* Arachosia minensis (Mello-Leitão, 1926)$^{icgs}$
* Arachosia monserrate Rubio & Ramírez, 2015$^{cgs}$
* Arachosia oblonga (Keyserling, 1878)$^{icgs}$
* Arachosia pinhalito Rubio & Ramírez, 2015$^{cgs}$
* (Arachosia polytrichia) (Mello-Leitão, 1922)$^{ig}$
* Arachosia praesignis (Keyserling, 1891)$^{icgs}$
* Arachosia proseni (Mello-Leitão, 1944)$^{ics}$
* Arachosia puta O. P.-Cambridge, 1892$^{icgs}$
* Arachosia striata (Keyserling, 1891)$^{icgs}$
* (Arachosia sulfurea) Mello-Leitão, 1922$^{ig}$
* Arachosia tungurahua Rubio & Ramírez, 2015$^{cgs}$
    Fonts de dades: i = ITIS, c = catlife, GBIF = de g, b = gbif, s = World Spider Catalog
    Els noms en parèntesi poden no ser vàlids.

## Referències

* ↑ «Arachosia Report». [Consulta: 11 maig 2018].
* ↑ «Browse Arachosia». Arxivat de l'original el 2016-05-30. [Consulta: 11 maig 2018].
* ↑ «Arachosia». [Consulta: 11 maig 2018].
* ↑ «Arachosia». [Consulta: 11 maig 2018].
* ↑ «Arachosia Genus Information». [Consulta: 11 maig 2018].

## Bibliografia

* Adams, Richard J.; Manolis, Timothy D. Field Guide to the Spiders of California and the Pacific Coast States (California Natural History Guides). University of California Press, 2014. ISBN 978-0520276611.
* Bradley, Richard A.. Common Spiders of North America. University of California Press, 2012. ISBN 978-0520274884.
* Foelix, Rainer F.. Biology of Spiders. 3rd. Oxford University Press, 2010. ISBN 978-0199734825.
* Jackman, John A.. A Field Guide to Spiders and Scorpions of Texas. Gulf Publishing, 2002. ISBN 978-0877192640.
* Marshall, Sam; Edwards, G.B.. Florida's Fabulous Spiders. World Publications, 2002.
* Spiders of North America: An Identification Manual. American Arachnological Society, 2005. ISBN 978-0977143900.
* Wheeler, W.C.; Coddington, J.A.; Crowley, L.M.; Dimitrov, D.; Goloboff, P.A. «The spider tree of life: phylogeny of Araneae based on target-gene analyses from an extensive taxon sampling». Cladistics, 33, 6, 2016, pàg. 576–616. DOI: 10.1111/cla.12182.

## Enllaços externs

* (anglès) World Spider Catalog: Arachosia O. Pickard-Cambridge, 1882 en la família Anyphaenidae +base de dades
# Apogon aroubiensis

Apogon aroubiensis és una espècie de peix marí de la família dels apogònids i de l'ordre dels perciformes. És una espècie marina de l'oest del Pacífic central.

## Referències

* ↑ AQUATAB.NET
* ↑ FishBase (anglès)

## Bibliografia

* Jacquinot, H. & A. Guichenot. 1853. Reptiles et poissons. In: Dumont d'Urville, J., Voyage au Pôle Sud et dans l'Oceanie sur les corvettes "L'Astrolabe" et "La Zélée.". Voy. Astrolabe et Zélee v. 3 (pt 2): 1-56, Pls. 1-7.
# Apogon axillaris

Apogon axillaris és una espècie de peix de la família dels apogònids i de l'ordre dels perciformes.

## Morfologia

Els mascles poden assolir els 15 cm de longitud total.

## Distribució geogràfica

Es troba a l'Atlàntic oriental: illa de Santa Helena.

## Referències

* ↑ AQUATAB.NET
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Valenciennes, A. 1832. Descriptions de plusieurs espèces nouvelles de poissons du genre Apogon. Nouv. Ann. Mus. Hist. Nat. (Paris) v. 1: 51-60, Pl. 4.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Neucat

El NEUCAT és el nom que rep el pla especial d'emergències per nevades de Catalunya, de protecció civil, creat per la Generalitat de Catalunya i d'aplicació a tot el territori català. En general s'activen quan neva de forma extraordinària o bé neva en llocs on no és habitual, en qualsevol punt del territori. Aquestes emergències es caracteritzen principalment per causar interferències més o menys notòries en el funcionament dels serveis bàsics i en la mobilitat de les persones, més que no pas per produir danys directes a la població.
El Neucat estableix el conjunt de mecanismes que calen per tal de garantir el bon funcionament dels serveis bàsics i la mobilitat de la població en cas de nevades, mantenint-los per sobre d'uns mínims. Amb aquest objectiu, el pla fa una important funció preventiva, amb accions concretes d'avís i posicionament de recursos en fases molt primerenques davant la previsió de precipitacions importants en forma de neu.

## Referències

* ↑ «NEUCAT. Pla especial d'emergències per nevades a Catalunya». Generalitat de Catalunya, 01-10-2017. Arxivat de l'original el 2020-01-27. [Consulta: 27 gener 2020].

## Enllaços externs

* Nevades i glaçades, al web del Departament d'Interior de la Generalitat de Catalunya